Овулация
Овулацията представлява процес на освобождаване на яйцеклетки от яйчниците. Това се осъществява чрез пукане на доминантен фоликул и освобождаването на яйцеклетката от него. Овулацията е много кратък период от време – максимум 12 – 24 часа. През това време вътрешната стена на матката (ендометрий) се удебелява, което значително улеснява оплождането от сперматозоид. Ако не се осъществи зачеване, стената на матката и кръв се отделят по време на следващата менструация.

Факти за овулацията:
 Всяка жена се ражда с милиони незрели яйцеклетки, които са в очакване да започне овулацията в живота на жената
 Една яйцеклетка живее от 12 до 24 часа след напускането на яйчниците
 Обикновено само една-единствена яйцеклетка се освобождава по време на овулация
 Овулацията може да бъде засегната от стрес, заболяване или нарушения на нормалните месечни цикли
 По време на овулация някои жени могат да получат леко кърваво зацапване
 Имплантацията на оплодената яйцеклетка се провежда обикновено от 6 до 12 дни след овулация
 Овулацията може да настъпи дори и ако менструацията не се е случила през този месечен цикъл
 Същото важи и за менструацията, тя може да дойде дори и да не е настъпила овулация
 Някои жени могат да почувстват лека болка в близост до яйчниците по време на овулацията
 Ако след напускане на яйчниците и по време на овулацията яйцеклетката не е оплодена, тя се разпада и абсорбира от лигавицата на матката

Източници

Външни препратки 
 Цикъл и овулация
 Симптоми при Овулация
 Пресмятане на овулацията
 Всичко за овулацията

Акушерство и гинекология